
Стюарт
Джордж, събуди се! Джордж!

Джордж
Днес е събота.

Стюарт
Да, но е важен за нас ден. Първият ни мач!

Джордж
Мач ли? Днес не мога. Настинал съм тази нощ.

Стюарт
Нищо ти няма. Хайде, Джордж, ще е страхотно! Ще играем като бразилците! V
Г-жа Литъл
Заповядай!

Стюарт
Благодаря.

Г-жа Литъл
Стюарт, пий повече вода. Джордж…
Г-н Литъл
(прек.) Не забравяйте бутонките. Днес си особено красива, мила.
Г-жа Литъл
Майстор си в правенето на комплименти. Хайде, ам-ам! 

Г-жа Литъл
Чухте ли я? Тя каза „дрън-дрън”. Не може да бъде! Първата й дума! Къде е албумът й. Записвам думата.

Г-н Литъл
Не знам дали това се брои за дума.

Г-жа Литъл
Брои се! Чичо Креншоу каза, че в рода ни всички проговарят много рано.

Г-н Литъл
Затова устата му не млъква.
Стюарт
И двамата ли идвате?

Г-н Литъл
Разбира се.

Г-жа Литъл
Фредерик…, този футболен мач ме изпълва със…

Г-н Литъл
… гордост?

Г-жа Литъл
Страх… Особено за…

Стюарт
Спокойно.

Г-н Литъл
Спокойно.
Г-жа Литъл
Ами ако другите момчета ги ритнат с бутонките си? Или ако някой…?
Г-н Литъл
Недей, мила. Мъжете в семейство Литъл са родени атлети.

Г-жа Литъл
Дай да…

Г-н Литъл
Би ли…?

Г-жа Литъл
Браво! Напапка ли се! Сноу, закуската!
Сноубел
Ура! Дали е аншоа или херинга? Дай Боже да е пушена сьомга! Дано е сьомга!

Г-жа Литъл
Сноу, това е за теб.

Г-н Литъл
Е, момчета, готови ли сте за мача?

Стюарт
Да, тате!

Сноубел
(ирония) Страхотно. Какъв бълвоч! Виждате ли на какъв хал съм? На нищо не мязам! V
Треньор
Уолъс, ставай! Ха така! Точно така! Давай, давай! В атака! Разгърнете се! Разтеглете играта! 
Г-жа Литъл
Джордж поне ще се натича.

Г-н Литъл
Да. Само се притеснявам, че Стюарт още не е играл.

Г-жа Литъл
Има още време.

Г-н Литъл
Така ли? Остава по-малко от минута. 
Г-жа Литъл
Поне помогна в раздаването на соковете, което не е никак лесно. Честно казано се радвам, че не играе, защото не искам да пострада.

Г-н Литъл
Мила, това е детски футбол. Пострадали няма.

Футболисти
Ървин! / Ървин! Ървин, добре ли си?

Треньор
Как си, Ървин?

Ървин
Вие как мислите?

Треньор
Хайде.

Рефер 
Не е зле да го смениш.

Треньор
Ще доиграем с десет играча.

Уолъс
Ако пуснете Джордж, все едно сме девет.

Треньор
Не говори така, Уолъс! 

Рефер
Какво решавате?

Треньор
Стюарт, на мястото на Ървин!
Стърт
Мамо, тате, влизам в игра!

Г-н Литъл
Браво, Стюарт!

Г-жа Литъл
О, Божичко!

Треньор
Хайде, Стюарт. Пази се и не подвивай опашка.

Стюарт
Няма да ви изложа.

Треньор
Хайде, разбий ги! V
Стюарт
Подай ми! Насам! V Аз съм! Аз съм!

Г-жа Литъл
Отивам да го прибера!

Г-н Литъл
Чакай, мила. Бил съм момче и знам, че със сигурност ще го…

Г-жа Литъл
…изложа.

Треньор
Давай, Джордж! Ти си, момче!

Уолъс
Подай ми бе, слабак! Хайде! 

Треньор
Джордж
, стреляй!
Стюарт
Аз съм! Аз съм!

Треньор
Джордж!

Стюарт
Аз съм!
Треньор
Стреляй!

Джордж
Да! Гол! Вкарах гол! V
Стюарт
Май ще се преориентирам към алпинизма. V
Г-жа Литъл 
Изглеждаше толкова малък. На фона на останалите. Пак ли ще играе идната седмица?

Г-н Литъл
Мила, нужна му е самостоятелност.

Г-жа Литъл 
Има я. Сам си реже бананите.

Г-н Литъл
Но с лъжица.

Г-жа Литъл
Ходи с колата си на училище. Кой друг го прави?
Г-н Литъл 
Но искаш Джордж да е неотлъчно с него.

Г-жа Литъл
Колко по-самостоятелен да бъде?

Г-н Литъл
Малко повече, отколкото сега. V
Стюарт
Може би мама е права. Наистина е опасно да играя футбол.

Джордж
А с какво друго да се занимаваш?

Стюарт
С рисуване и танци.

Джордж
Грешката е моя. Извинявай, че вкарах с тебе гол.

Стюарт
Няма нищо. Но спечелихме мача. Това е най-важното.

Джордж
Не, най-важното е, че уцелих Уолъс с топката. V
Стюарт
Вражески самолети! След тях, Бруклин! Еха, щеше да е страхотно, ако можех да полетя!
Джордж
Да, но има един малък проблем.

Стюарт/Джордж
Мама.

Уил
Здравейте, госпожо Литъл.

Г-жа Литъл
Здравей, Уил.

Уил
Джордж тук ли е?

Г-жа Литъл
Да, със Стюарт.

Стюарт
Трябва му лек ремонт и е готов за полет.
Уил
Здрасти, Джордж! Здрасти, Стюарт!

Джордж
Здрасти, Уил!

Уил
Джордж, искаш ли кратка почивка. Донесох видео играта.

Джордж
Да. Чудесно!

Стюарт
Нали щяхме да пускаме самолета?

Джордж
Ще поиграя с Уил. Ти играй със Сноубел.

Сноубел (пее)
Каква срамота, да живее мишка в самота! Хе-хе-хе!

Стюарт
Добре тогава. И сам мога да го ремонтирам. Само да… Леле мале!

Уил
Джордж, какъв е този шум?

Джордж
Прилича ми на косачка.

Уил
Вътре у вас?

Джордж/Уил
Стюарт! V
Джордж
Стюарт, какво правиш?

Стюарт
Ами нищичко не правя!
Джордж
Дръпни спирачката!

Стюарт
Вземи упътването!

Уил
Много яко! А брат ми знае само да рисува!
Джордж
Тук пише при излитане да дръпнеш лоста!

Стюарт
Излитам! Във въздуха съм! … Сноубел, пази се!

Сноубел
Имай милост! 
Г-н Литъл
Какво става?

Уил
Нищо. Само дето Стюарт лети из къщата.
Г-н Литъл
Лети ли?

Джордж
Поне е вкъщи, а не на улицата.

Стюярт
Пазете се! Залегни!

Г-жа Литъл
Стюарт! V
Стюарт
Наведете се!

Г-жа Литъл
Стюарт! Стюарт! Удари ли се?

Г-н Литъл
Добре ли си?

Стюарт
Аз… добре съм и всичко е наред.

Джордж
Наред ли? Счупи ми самолета!

Стюарт
Извинявай много, Джордж. 

Г-н Литъл
Не, не. Ще го залепим със силно лепило.

Г-жа Литъл
За нищо на света! Самолетът отива на боклука, защото е много опасен!

Джордж
Благодаря, Стюарт.

Г-н Литъл
Мила, ти се прибирай с Джордж и Уил. Искам да поговоря със Стюарт
Г-жа Литъл
Добра идея. Хайде, момчета. Връщаме се.

Стюарт
Тя ме смята за бебе.

Г-жа Литъл
Ще ви приготвя нещо за обяд.

Г-н Литъл
Нали знаеш колко много те обича мама? Страх я е, че може да пострадаш.

Стюарт
Уф, днес никак не ми върви. Мама ми се сърди, а Джордж не иска да си играем.

Г-н Литъл
Да, но във всеки тунел има лъч светлина.

Стюарт
А лъчът как влиза в тунела?

Г-н Литъл
Не, такава е поговорката. Ако си истински представител на фамилията Литъл, ще можеш да излезеш от всяка ситуация, без значение колко безнадеждна е тя и ще запазиш надеждата – светлия лъч.
Стюарт
Аха, например в този случай лъчът светлина е… Помогни ми, тате, че се затруднявам.

Г-н Литъл
Например, Джордж си има нов приятел, което означава, че един ден ти също ще си имаш.

Стюарт
Ти знаеш много повече от мен.

Г-н Литъл
По-дълго съм живял на този свят, Стюарт. Не се притеснявай, и ти ще се научиш. А дотогава горе главата, гледай напред и отвори сърцето си.

Стюарт
И после какво?

Г-н Литъл
Всичко става постепенно. V
Учителка
Канада е отделна държава, защото канадците искат да бъдат самостоятелни. Утре правим подготовка за контролното в петък. И си прибирайте остатъците от обяда. Мъжът ми все пита защо в класната стая мирише на столова.
Стюарт
Тони, искаш ли да ми дойдеш на гости днес следобед?
Тони
Не мога, Стюарт. Ще ходя на карате.

Стюарт
Ей, Марк…

Марк
На урок по китара съм. V
Джордж
Стю, отивам с няколко момчета у Уил да играем баскетбол.

Стюарт
Може ли да дойда?

Джордж
Не споменаха, че са те канили.
Стюарт
О…, ами…, няма нищо. И без това съм зает.

Джордж
Кажи на мама, че съм те изпратил вкъщи. Благодаря ти.

Стюарт
За нищо. V V Мис? Мис? Жива ли сте? Жива е! Пазете се! Направете път! Карам ранена птичка!
Маргало
Какво стана? Ох, крилото ми! Къде съм? Ей! Ей! Къде е соколът!

Стюарт
Сокол ли? Какъв сокол?

Маргало
Ето този! Карай! Да изчезваме!

Стюарт
О, Боже!

Маргало
Ей, да те няма, хищник такъв! Ще ме хванеш, друг път, мишелов гаден!

Стюарт
Нужно ли е да го озлобяваме още? О, Боже, имаме проблем! 

Маргало
Ще успееш! Дай газ! V Браво на теб!

Стюарт
Да, браво на мен.

Маргало
Е, на кого да благодаря все пак?

Стюарт
О, да… извинявай. Казвам се Стюарт, хъм, Стюарт Литъл.
Маргало
Аз съм Маргало. Просто Маргало.

Стюарт
Маргало.

Маргало
Колко си силен. Спортуваш ли?

Стюарт
Хъм…, аз…, играя футбол. Летя със самолети и плавам с корабчета.

Маргало
Можеш да ме пуснеш. Краката ми са здрави, но виж крилото ме боли.

Стюарт
О…, да, веднага. V Преди имаше бинтове тук. Хм… Искаш ли да опитаме с твоето шалче?

Маргало
Добра идея. Ах, иглата ми! Тя… Сигурно се е счупила, когато онзи сокол ми връхлетя. Тя беше част от гнездото ми като малка. Оттогава я нося. Единственият ми спомен от мама.
Стюарт
Искрено съжалявам.
Маргало
Да-а…

Стюарт
Готово. Как е сега?

Маргало
Много по-добре. Благодаря. А сега ми кажи, Стюарт Литъл, наистина ли живееш тук?

Стюарт
Да. Като член на семейството. Средното дете. Средният Литъл.

Маргало
Хубав дом.

Стюарт
А… ти къде живееш?

Маргало
Ами… тук и там.

Стюарт
Чакай малко, нямаш ли си свой дом?

Маргало
Имах. Живеехме в една кутия. Не в истинска кутия, а от онези, в които хората си държат бижутата.

Стюарт
Кутия за бижута?

Маргало
Да, така май се казваше – кутия за бижута. Хубав живот беше! Е, отнех ти доста от времето. Ще тръгвам, преди да се е стъмнило.

Стюарт
Не, не, почакай! Къде ще ходиш, особено с това крило. Остани у нас.

Маргало
Не искам да се натрапвам. Ти наистина ли ми го предлагаш?
Стюарт
Да. Сетих се нещо. Сега се връщам, а ти седни на леглото на котката.

Маргало
Имате котка?

Стюарт
Сноубел не е никак страшен. На мухата път прави. V
Сноубел
Пустите му мухи налитат като диви! Уж се храня здравословно, а стомахът ми все подут. Но клин клин избива.

Маргало
Здрасти! Извинявай, не исках да те изплаша.

Сноубел
Да ме изплашиш? Какъв майтап! Чухте ли? Тази се майтапи. V Косми! Задавих се с косми! Давя се, но упорито продължавам да се ближа. Да не повярваш.
Стюарт
Сноубел, запознайте се. Това е Маргало. Тя ще остане у дома известно време.

Сноубел
Тя ли? Да не си полудял? Стюарт, недей да влачиш бездомни птици! Това тук да не ти е мотел? Виж я само колко е мръсна! Нищо лично. Може да носи зараза, пък и откъде си сигурен, че не е скитница или крадла? Разкарай я!

Г-жа Литъл
Ехо, ние сме! Извинявайте, че закъсняхме.

Стюарт
Привет тук, привет там!
Г-жа Литъл
Бъди смел, бъди голям! 

Маргало
Какво беше това?

Стюарт
Наш семеен поздрав.

Маргало
Интересно.

Сноубел
Чак лошо да ти стане. Тежко ти се пише, госпожичке. Мама не обича да внасяме животни от улицата. Когато те види, ще побеснее.

Г-жа Литъл
Виж ти! Какво красиво птиченце!

Сноубел
Може би мрази само моите приятели.

Стюарт
Аз я намерих.

Маргало
И не само това, а много повече – спаси ми живота.

Г-жа Литъл
Така ли?

Маргало
От един сокол.

Г-н Литъл
Какво става?

Г-жа
Стюарт
е спасил това птиче от ноктите на сокол.

Г-н Литъл
Сокол ли? Те са хищни птици.
Г-жа Литъл
Да, но защо в града има соколи? Кой ги допуска? Да напишем жалба!

Г-н Литъл
От друга страна ние си имаме герой. Браво на теб, Стюарт!

Стюарт
Ей, тате…

Г-н Литъл
Какво?

Стюарт
Лъчът светлина!
Г-н Литъл
Мъжки му работи.

Г-жа Литъл
Виж ти… Чудесно е, че Стюарт си има приятелка!

Г-н Литъл
Не мисля, че я вижда само като приятелка.

Г-жа Литъл
Какво искаш да кажеш?

Г-н Литъл
Че е увлечен, объркан и безумно влюбен.
Г-жа Литъл
Стюарт?

Г-н Литъл
Да. 

Г-жа Литъл
Но той е дете.

Г-н Литъл
Момчетата започват да се влюбват рано.

Г-жа Литъл
Ти в много момичета ли си се влюбвал?

Г-н Литъл
Все още съм влюбен в едно. V
Стюарт
Маргало, искаш ли още нещо? Да ти направя омлет или нещо сладичко?

Маргало
Стюарт, преядох.

Стюарт
Не я вярно. Ядеш като врабченце.

Г-жа Литъл
Хайде, Стюарт, време е за училище.
Стюарт
Днес няма да ходя на училище. Оставам тук, за да се грижа за Маргало.

Г-жа Литъл
Май нещо не чух. Отиваш на училище, а аз ще се грижа за Маргало. На път за училище се оглеждай като пресичаш, а по рисуване не тичай с ножици в ръце. Ще ти донеса чантата.
Стюарт
Майки… Познато ти е.

Маргало
Всъщност не съвсем.

Стюарт
Така ли?

Маргало
Ами, един ден майка ми просто не се върна.

Стюарт
Значи цял живот си се справяла сама?

Маргало
Съвсем сама.

Стюарт
Сигурно е много тежко.

Маргало
Не. Голямо приключение е.

Стюарт
И аз искам приключения! Но ми дават само да рисувам.

Маргало
Стюарт, животът е приключение. Да излезеш навън е приключение.

Джордж
Хайде, Стюарт, закъсняваме!

Маргало
Върви, Стюарт! Гмурни се в приключението.

Стюарт
Май ми стига за днес. Виж ти! Нюйоркските янки пак са победили.

Г-жа Литъл
Така. Слагаме шапката. Я кажи: „мама”, „тате”. Мама. Тате. Хм, нищо. V Маргало, излизам да разходя Марта. Искаш ли да ти купя нещо?

Маргало
Не, благодаря.

Г-жа Литъл
Кажи: „Чао-чао, птиченце!” Чао-чао, птиче!

Маргало
Глътка въздух. V
Фолкън
Помниш ли ме?

Маргало
Изплаши ме.

Фолкън
Какво да правя? Аз съм си страшен. Е, Маргало, какво става? Огледа ли жилището? Имат ли бижута? Казвай бързо!

Маргало
Нямат бижута. Майката има пръстен, но е само два карата.

Фолкън
Много добре. Какво друго имат?

Маргало
Ами, нямат други неща. Всъщност имат предимно… себе си.

Фолкън
Чак ми се драйфа от твоите глупости.

Маргало
Да опитаме на друго място.

Фолкън
Защото си опече питката ли? Те ти вярват и харесват. Аха, може би и ти ги харесваш. Ей, Маргало, почакай! Не на мене тези.
Маргало
Те са първите, които ме канят да живея с тях.

Фолкън
Така ли? А кой намери бедната птичка-сираче и я извади от калта? Кой поделяше с нея храната си и, бързам да добавя, я научи на занаят? Кой?

Маргало
Ти.

Фолкън
Да! Аз. Тогава се вземи в ръце и лети във вярната посока! Запомни, че си у тях по работа, а не за да флиртуваш!

Маргало
Стига, Фолкън, когато съм по работа, никога не флиртувам. V V
Стюарт
Студено ли ти е?

Маргало
Не.

Стюарт
Сигурно, когато застудее, ти ще…, ти ще отлетиш на юг.

Маргало
Честно да ти кажа, никога не съм била на юг. Станало ми е като фикс идея – да се махна от този студен и ветровит град и да ида там, където дърветата са отрупани с плод и милиони други птички. Казват, че било рай.

Стюарт
А защо не си ходила досега?

Маргало
Ами…, винаги ме е спирало нещо.

Стюарт
Да, и мен така се получава. Всички ме смятат за малък да постигна нещо сам.
Маргало
Аз смятам, че си голям, колкото се чувстваш.

Стюарт
Да. Боже, да знаеш колко се радвам, че падна в колата ми! Тоест, н-не се радвам, ч-че си паднала. Аз с-само… Искаш ли пуканки?

Маргало
Да. Но как…? Иглата ми? Поправил си я! Как?

Стюарт
Като се връщах от училище, минах по същия път и се оказа лесно да намеря липсващата част и още по-лесно да разбера къде точно да я поставя на иглата и как да я поправя. Само… едно, две, три… и стана като нова.
Маргало
Не, Стюарт, не е. Много, много по-хубава е.

Ким Новак
Остани с мен.

Джими Стюарт
Завинаги. V
Фолкън
Нима си мислеше, че няма да разбера?

Маргало
З-за какво говориш?

Фолкън
Говоря за теб и дребния мишок – твой приятел. В голяма грешка си! Не се сприятелявай с нищо, което мога да изям! Донеси ми пръстена или мишокът е мой! V
Г-н Литъл
Аз ще измия чиниите.

Г-жа Литъл
Снощи пак ти ги изми.

Г-н Литъл
За теб съм готов на всичко. … Поне няма да сменям памперси.

Г-жа Литъл
Изпуснала си е куклата. Аз ще… Фредерик!
Г-н Литъл
Какво?

Г-жа Литъл
Пръстенът ми! Няма го!

Г-н Литъл
Как така го няма?

Г-жа Литъл 
Как така? Ами ей така, няма го!

Г-н Литъл 
Напълно ли си…?

Г-жа Литъл
…сигурна! Освен…! Ще повикам водопроводчика!

Джордж
Какво става?

Г-н Литъл
Мама си е изпуснала пръстена в мивката, а аз не мога да го извадя.

Стюарт
Чакайте малко! Аз ще вляза! Нали съм дребен. Моля те, тате!

Г-н Литъл
Къде ще влезеш?

Стюарт
В канала. Ще й намеря пръстена. Лесна работа!

Г-н Литъл
Не, Стюарт. Там е тъмно като в рог.

Джордж
И мирише ужасно.

Стюарт
Пръстенът на мама. Той й е много скъп. Хайде, тате! Моля те! V
Г-н Литъл
Добре. Спускам те, но ако е много тъмно или те хване страх, ще ми кажеш.

Стюарт
Не се тревожи. Ще се оправя.

Г-н Литъл
Или дръпни връвта и ние ще те изтеглим.

Стюарт
Добре. 
Г-н Литъл
Как е положението?

Стюарт
Хлъзгаво! Стените са покрити с нещо лигаво.

Джордж
Опиши го по-точно.

Стюарт
Като вътре в носа ти!

Г-н Литъл
Дъното вижда ли се?

Стюарт
Не, слизам по тръбата, но виждам какво сме яли през последната седмица. Тръбата сякаш продължава с километри.

Г-жа Литъл
Водопроводчикът каза… Какво правите?

Г-н Литъл
Това нова блузка ли е? Имаш страхотен вкус! Нямаш представа колко хубаво ти стои!

Г-жа Литъл
Какво има на другия край на връвта?

Г-н Литъл 
На тази връв? 
Г-жа Литъл
Да.

Г-н Литъл
Ще ти кажа, само не се притеснявай. Някой, когото и двамата обичаме, пожела доброволно да слезе долу за пръстена ти.

Г-жа Литъл
Стюарт ли?

Джордж
Позна, мамо.

Г-жа Литъл
Стюарт?! Разрешил си му да се спусне по канала?

Г-н Литъл
Чакай, Елеонор, не се ядосвай! Ние… ние обмислихме всичко. Ако има проблем, просто ще издърпаме връвта и… Сега вече се ядосай.

Г-жа Литъл
Стюарт! 

Г-н Литъл
Стюарт, как си? Чуваш ли ме?

Стюарт
Помощ! Плъзгам се надолу!

Г-жа Стюарт
Друга връв!
Г-н Литъл
Връв! Да!

Г-жа Литъл
Не може да няма друга връв някъде!

Джордж
Никъде няма.

Г-жа Литъл
Какво друго можем да използваме?

Джордж
Спагети?

Г-жа Литъл
Изядохме ги!

Г-н Литъл
А макароните?

Г-жа Литъл
Много са къси!

Г-н Литъл
Можем да ги вържем с…

Г-жа Литъл
(прек.) Не!

Стюарт
По-бързо!

Г-н Литъл
Дръж се, Стюарт!

Г-жа Литъл
Маргало, какво правиш?

Маргало
Стюарт, идвам! Ето! Хвани се!

Стюарт
По-ниско! Още! Готово!
Г-жа Литъл
Добре ли си?

Г-н Литъл
(застъпва се с горната реплика) Удари ли се?

Джордж
(застъпва се с горната реплика) Как си, Стюарт?

Г-жа Стюарт
Ох, повече не ме плаши така!

Стюарт
Маргало, ти си най-добрата ми приятелка! V
Г-жа Литъл
Ако някой случайно беше пуснал водата, докато той беше долу? Представяш ли си?

Г-н Литъл
Нямаше да го позволя.

Г-жа Литъл
Но го пусна да влезе в канала.

Г-н Литъл
Той сам пожела.

Г-жа Литъл
Ако Марта иска да влезе в камината или Джордж – в тоалетната чиния, ще им разрешиш ли?

Г-н Литъл
Елеонор, обичам Стюарт не по-малко от теб. Просто не реагирам толкова…

Г-жа Литъл
Емоционално? Неразумно? Какво щеше да кажеш?

Г-н Литъл
Не помня.

Г-жа Литъл
Знам, че се тревожа твърде много, но просто… ще се поболея, ако му се случи нещо. V
Маргало
Извинявай, Стюарт. V
Водопроводчик
Явно много обичате кюфтета.

Г-н Литъл
Намерихте ли пръстена?

Водопроводчик
Само него не.

Стюарт
Здравейте, някой да е виждал Маргало? Никъде я няма.

Г-н Литъл
Може да е излязла да подиша въздух или да си полети из махалата.

Г-жа Литъл
Да, да раздвижи болното си крило.

Стюарт
Да, може би, но защо ми е оставила иглата си?

Г-жа
Знаеш ли, Стюарт, Маргало е нещо като… волна птичка. Може би е дошло време да отлети.

Стюарт
Без да се сбогува с мен? V
Джордж
Защо слизаш?

Стюарт
Знам какво се е случило. Соколът я е хванал.

Джордж
Така ли?

Стюарт
Ще ида да я намеря и моля те, не ме разубеждавай, защото вече съм го решил.

Джордж
Ти луд ли си? Не може да излизаш сам!

Стюарт
Защото съм дребен ли? Ще ти кажа нещо, Джордж: голям си, колкото се чувстваш.

Джордж
Добре тогава, но аз идвам с теб.

Стюарт
Не, ти оставаш тук, за да ме прикриваш.

Джордж
Да те прикривам ли? Но как?

Стюарт
Ами измисли нещо. Умно момче си.

Джордж
Стюарт, тя е само птичка.

Стюарт
Не, Джордж, тя ми е приятелка. А… а приятелите на Стюарт Литъл са приятели за цял живот.

Джордж
Щом не искаш аз да дойда, поне вземи някого със себе си.

Стюарт
Сноу! Сноубел!

Сноубел
Цялото злато е в трапезарията! Вземете всичко, само не ме бийте!

Стюарт
Аз съм Стюарт.

Сноубел
Уф, ти ли? Дано да е нещо важно.

Стюарт
Маргало все още я няма.

Сноубел
Като казах да е важно, имах предвид за мен!

Стюарт
Отивам да я търся и се надявах да дойдеш с мен.

Сноубел
Виж, Стюарт, улесни си живота – купи си папагалче и я забрави.

Стюарт
Не мога да я забравя. Тя е в беда и трябва да й помогна! Така де, аз мъж ли съм или… мишка?

Сноубел
Хъм…, това някаква уловка ли е?

Стюарт
Моля те, много е важно! Помогни ми!

Сноубел
Да бе, и защо да го правя?

Стюарт
Ами, защото сме семейство и… и защото аз бих сторил същото за теб, и защото, ако не дойдеш и нашите попитат къде съм, Джордж ще им каже, че си ме изял.

Сноубел
Какво? Ах, ти, плъх дребен! Искаш ли да знаеш нещо? Всички те мислят за самата доброта, но ти не си стока за мирисане!

Стюарт
Моля те! Ще е много забавно! Истинско приключение! V
Сноубел
Ей, състезател такъв…, по-бавно! Намали темпото! Ще ми докараш някой инфаркт. Даже вече имам тромбоза…, макар че не знам какво значи това. V
Г-н Сноубел
Джордж! Стюарт! На закуска! Докато не е изстинала!
Г-жа Литъл
Кажи „мама”. Кажи „тата”. Кажи нещо. Добро утро, Джордж. Къде е Стюарт?

Джордж
Вече излезе.

Г-жа Литъл
Така ли? Без да закуси?

Джордж
Викат ги по-рано на училище…, защото участва в една пиеса.

Г-жа Литъл
Наистина?

Джордж
Да, в ролята на мишка. Имат репетиции рано всяка сутрин.

Г-н Литъл
Но защо не ни е казал?

Джордж
Забравил е. Притеснен е за Маргало.

Г-н Литъл
Да.

Г-жа Литъл
Много добре. Така поне ще се развлича.

Г-н Литъл
Да.

Джордж
Аз тръгвам.

Г-жа Литъл
Кажи „Марта”. V
Сноубел
Това е знамение, Стюарт. Като огъня на Моисей, с тази разлика, че е карбуратор, а и аз не съм Моисей. То ни подсказва нещо – да се откажем.
Стюарт
Никакво отказване.

Сноубел
Защо? Какво по-забавно от това? Спестява се много време. Стюарт, ако хората се отказват по-често, няма да има толкова много войни. V
Г-жа Литъл
Пак сметки. … Джордж?

Джордж
Здравей, мамо.

Г-жа Литъл
Здравей. Къде е Стюарт?

Джордж
Не си ли е вкъщи? О, сега си спомних. Помоли ме да ти кажа, че ще репетират у Уил. И ще остане да спи у тях.

Г-жа Литъл
Ще спи там? В делничен ден?

Джордж
Ами, така ми каза. Отивам горе.
Уил
Ало?

Джордж
Здрасти, Уил, аз съм Джордж.  Ако мама се обади, Стюарт е у вас, чу ли?

Уил
Хм? Задръж така. Ало?

Г-жа Литъл
Уил, здравей. Аз съм госпожа Литъл. Може ли да говоря със Стюарт?

Уил
Стюарт ли?

Г-жа Литъл
Да, моят син.

Уил
О, Стюарт! Сега ли?

Г-жа Литъл
Ами сега се обаждам.

Уил
Хъм…, току-що влезе в тоалетната. Сигурно ще се позабави, защото си взе списание.

Г-жа Литъл
Добре. Там ли е майка ти?

Уил
Момент така. Казах й.

Джордж
Тя хвана ли се?

Уил
Да, но иска да говори с мама. Какво да й кажа?

Джордж
Измисли нещо. Умно момче си.

Уил
Ако бях умен, нямаше да съм в това положение. Мама не може да разговаря с вас. И тя е в тоалетната, но в другата тоалетна.

Г-жа Литъл
Моля те, предай й, че съм звъняла.

Уил
Добре, госпожо Литъл.

Г-жа Литъл
(прек.) Благодаря.

Уил
Всичко е чисто.

Джордж
Задължен съм ти.

Уил
Я първо ми кажи какво става.

Джордж
Много е дълго. Друг път.

Г-н Литък
Привет тук, привет там!

Г-жа Литъл
Бъди смел, бъди голям!
Г-н Литъл
Тук ли са?

Г-жа Литъл
Джордж – да, но Стюарт отново репетира и довечера ще преспи у Уил.

Г-н Литъл
Отишъл е без Джордж?

Г-жа Литъл
Е, нека свиква на самостоятелност.

Сноубел
Уф, Стюарт, не мога да ходя повече. Останах без сили. Знаеш, че съм издръжлив, но когато ходя толкова много, се изнервям. Освен това честно да ти кажа, трябва да се изпишкам.

Стюарт
Скрий се зад някой ъгъл.

Сноубел
Аз съм домашна котка. Ние сме изискани създания. Не казваме „Ще източа бойлера.” и не го правим където и да е. Да приемем фактите – няма да я открием.

Стюарт
Жалко, че не се сещам за някого, който познава града.

Сноубел
Да, някой, който познава и най-мрачните нюйоркски потайности. Познавам ли такава мрачна личност?

Китаец (субтитри)
Видя ли те още веднъж, ще те натикам в слота на банкомата!

Монти
Я не ме заплашвай, че ще се обадя в ХЕИ-то и ще ви затворят като едното нищо! 

Сноубел
Ей, Монти!

Монти
Сноубел! Ехе, виж ти, Сноубел! Какво правиш тук?

Сноубел
Точно тебе търсехме.

Стюарт
Нужна ни е помощта ти.

Монти
Сноу, още ли сте приятели с този или да го изям?
Сноубел
Да, Монти, приятели сме!

Монти
Моля те!

Сноубел
Не! А сега внимавай. Какво си чувал за сокол на име Фолкън?

Монти
Фолкън ли? О, много тъмна личност. По-добре не се занимавай.

Стюарт
Знаеш ли къде да го намерим?

Монти
По-добре да не знаеш. Най-добре да си нямаш работа с него. Вярвай ми. Още преди да си гъкнал ще те е налапал и прекарал през дебелото си черво. Соколите са много зли. Сграбчват те за врата, издигат те толкова нависоко, че едва виждаш земята и те пускат да се размажеш, че да могат да изпият соса ти със сламка.

Стюарт
Сноубел, лошо ли ти е?

Сноубел
Да. Всъщност вече не ми е нужна кутия с пясък, за да пишкам.
Монти
Донесете му памперси на тоя! Ех, Сноуи! К’ъв купон!

Стюарт
Стю, чуй ме. Цялата тази работа е много забавна, но трябва да знаеш кога да спреш. Осъзнай се и не се хвърляй сам в ноктите на сокола.

Стюарт
Казах ти, че няма да се откажа! Ще намерим Фолкън!

Монти
Добре тогава. Животът си е ваш. А сега слушайте. Слушайте внимателно. Фолкън живее срещу парка на самия връх на небостъргача „Пишкин”. Там се качват малцина и почти никой не се връща. V
Стюарт
Пристигнахме. Това е мястото. Сноубел?

Сноубел
Сьомга, сом, риба тон! Ах, какви изкушения! 

Стюарт
Сноубел, как можеш да мислиш за ядене точно сега? Съсредоточи се, моля те!
Сноубел
Много се изнервих, а когато се изнервя, си хапвам, защото усещам с къркорещия си стомах, че ако ти се случи нещо, аз ще го отнеса. Убеден съм, че нашите вече избират хамстера, с когото ще ме заменят.
Стюарт
Спокойно, Джордж ще ни покрива.

Сноубел
Джордж ли? Джордж има още мляко около устата си! Казвам го с най-добри чувства. V
Джордж
Ало, домът на семейство Литъл.

Стюарт
Слава Богу, че си ти, Джордж!

Джордж
Кой е? Говорете по-високо.

Старт
Джордж, аз съм Стюарт.

Джордж
Стюарт! Стюарт, къде си? Как си? Намери ли я? Всичко наред ли е? Как е Сноубел? Кога си идвате? Нашите задават много въпроси.

Стюарт
Ти също. Виж, нямам много време. Просто исках да знаеш, че сме на вярна следа и ако имаме късмет, ще се приберем до довечера. Джордж?

Джордж
Да?

Стюарт
Благодаря за помощта.

Джордж
Моля. Кажи ми къде сте.

Стюарт
Слушай внимателно. Ние сме в небостъргача „Пишкин”.

Телефонистка
(прек.) Моля, пуснете тридесет и пет цента за следващите пет минути.

Стюарт
Сноубел, имаш ли монети?

Сноубел
Аз да не съм ти банка?

Джордж
Стюарт, чуваш ли ме?

Г-жа Литъл
Джордж, със Стюарт ли говориш?

Джордж
Да помисля само. Да!

Г-жа Литъл
Къде е той? Няма ли да се прибира?

Джордж
Да, довечера. С Уил трябва да репетират още малко. Всъщност аз бях у Уил преди малко.
Уил
Здравейте, г-жо Литъл. Джордж тук ли е?

Г-жа Литъл
Уил?

Джордж
Уил, намерих го!

Уил
Какво си намерил?

Джордж
Калкулатора!

Уил
Калкулатора?

Г-жа Литъл
Уил, къде е Стюарт?

Уил
Стюарт ли?

Джордж
Няма нищо. Тя знае за пиесата. Трябваше да бъде изненада. Наложи се да й кажа, че Стюарт е у вас, и че сега се връщаме при него.

Уил
Да, вярно. Ще е страхотно! Само да взема калкулатора.

Джордж
За да сметнем колко време да репетираме.

Уил
Да, пиесата е доста заплетена.

Джордж
Да, хайде да вървим.

Уил
Довиждане, госпожо Литъл.

Г-жа Литъл
Хубаво, но… Джордж, нали помниш, че и двамата имате мач по-късно?
Джордж
Ще дойдем направо там. V Не ме бива в лъгането. Притеснен съм. Никога преди не съм лъгал.

Уил
Затова ти вярват още.

Джордж
Много я загазихме.

Уил
„Ние”?

Джордж
Да, ние. Нали снощи Стюарт репетираше у вас! V
Сноубел
И какво смяташ да правиш, Велика Мишко? Да се правиш на алпинист?

Стюарт
Ще измисля нещо. V Хм… Довиждане, Сноубел!

Сноубел
Не ти липсва кураж, Джордж. Кураж и решителност. Боен дух също. Ти си смел, решителен и боен мишок! V
Стюарт
Хоп! Добре. Да започваме. Слушай, Фолкън, пусни я и никой няма да пострада. V Маргало? Маргало? Тук ли си? Има ли някой?

Фолкън
Аз съм тук.

Стюарт
Дойдох за приятелката си Маргало. Ако си й посегнал, ще…

Фолкън
(прек.) Ще какво?

Стюарт
Казвай веднага! Тя добре ли е?

Фолкън
Попитай я сам бе, мустакатия. Маргало.
Стюарт
Маргало! Маргало! Бягай! Хъм…, отлитай, докато аз те пазя! Какво чакаш?

Фолкън
Ох, това момче цена няма! Кажи ми, отворко, това да ти звучи познато: „Ох, крилото ми! Не мога да летя!”
Стюарт
Какви ги говориш?
Фолкън
Голям наивник си. Тя те изигра. Скрои ти шапката. 

Стюарт
Маргало…, какво става?

Фолкън
Сега идва тъжната част. Дано най-после схванеш.
Стюарт
Пръстенът на мама!

Маргало
Прости ми. Не исках да те наскърбя.

Стюарт
Но, Маргало… Защо?

Фолкън
Не се разстройвай, мишок. Пързаляла е и по-умни от теб. Или си мислеше, че си по-така? Истински приятел?

Маргало
Не те излъгах затова, Стюарт. Приятел си ми наистина.

Стюарт
Тогава ела с мен.

Фолкън
Никъде няма да ходи!

Стюарт
Напротив. Ще ходи!

Фолкън
Само толкоз ли можеш? Сега виж аз какво мога.

Маргало
Не го убивай, Фолкън!
Фолкън
Няма. Той сам ще си падне.

Стюарт
Не може ли да го обсъдим?
Маргало
Не! Стюарт! Пусни ме! Недей, Фолкън! Не! V
Фолкън
Ще постоиш малко тук и ще се научиш на послушание!

Маргало
Стюарт! Какво направих!

Сноубел
Ох, сигурно е станало нещо лошо. Нашите направо ще ме убият. Ха, сетих се! Ще им заведа друга мишка, готино облечена, ще я науча да кара спортна кола и ще я представя за Стюарт. Уф, какви ги плещя и аз! Трябва да се кача горе, но как? V Дано се завърна жив и здрав! V Стюарт? Ехо? Стюарт? Хайде, излез, не се крий! Само не ми изскачай в гръб, защото нали знаеш, че може да съм със здрав стомах, но с разклатена нервна система. Ехо, мишленце!

Маргало
Сноубел, ти ли си? Ти ли си наистина?

Сноубел
Маргало? Къде си?

Маргало
Вътре.

Сноубел
Добре, ще почакам.

Маргало
Не, не, тук, в кутията за боя.

Сноубел
Аха! И защо си там? Това някакъв номер ли е?

Маргало
Измъкни ме оттук!

Сноубел
Стюарт вътре ли е?

Маргало
Ох, Сноубел, той загина!

Сноубел
Какво? Стюарт е загинал?!

Маргало
Фолкън го уби.

Сноубел
Не! Не е възможно! Аз… аз трябваше да го пазя. Ох, по-добре да бях загинал аз!
Маргало
Наистина ли?
Сноубел
Не, но ми е ужасно тежко! V
Стюарт
Ох! Леле, Боже! Аз плавам в океана. Намирам се на шлеп с боклук. Трябва да сляза. Ехо! Помощ, хора! Аз съм тук! На шлепа! Чувате ли ме? Помощ! Попаднах тук по погрешка! Трябва да сляза! Помощ! V
Г-жа Литъл
Рита, здравей, минавах случайно и реших да прибера момчетата.

Рита
Джордж и Уил ли?

Г-жа Литъл
Джордж и Стюарт.

Рита
Джордж е тук, но Стюарт не е идвал.

Г-жа Литъл
Но нали той преспа у вас снощи?

Рита
Не.

Г-жа Литъл
Джордж!

Уил
Какво ще правиш сега?

Джордж
Ще бягам в Канада. V
Стюарт
Ужасна работа. Искам да си ида вкъщи. Знам, че един Литъл винаги трябва да търси лъча светлина. Може би аз не съм истински Литъл. Може би съм Стюарт
Никой. Стюарт Нулата. V Такъв лъч не съществува! … О, Боже! Какво направих! V М-моят самолет! Моят самолет! Лъчът светлина ме озари! V
Г-жа Литъл
Джордж, кажи ни къде е?

Г-н Литъл
И този път не лъжи.

Джордж
Не знам.

Г-н Литъл
Джордж, не е хубаво да лъжеш родителите си.

Джордж
А хубаво ли е да не спазя това, което му обещах?

Г-жа Литъл
Лошо е да му обещаеш, че ще излъжеш родителите си.

Г-н Литъл
(прек.) Джордж, чуй ме много внимателно! Кажи ни къде е Стюарт!
Джордж
Но аз обещах. Като на брат.

Г-н Литъл
Джордж, разбирам те. И аз имам брат. Но ако той е в опасност, обещанието ми няма да има същата сила.

Г-жа Литъл
Джордж, как ще се чувстваш и всички ние, ако не дай си Боже му се случи нещо?

Джордж
Той е в небостъргача „Пишкин”. Тате?
Г-н Литъл
Какво?

Джордж
Много ли сгреших?

Г-н Литъл
Не, Джордж, сгреши адски много. V V
Джордж
Мамо, тате, много съжалявам.

Г-н Литъл
И с право. Защото Стюарт може сега да е някъде паднал и… Или да е добре. Да не си мислим само лоши работи. Та нали се славим като оптимисти.
Г-жа Литъл
Да, прав си. Може би си бръмчи спокойно в колата на път за вкъщи.

Г-н Литъл
Усмихнат и щастлив.

Г-жа Литъл
А малките му мустачки се веят на вятъра.
Джордж
Мамо?

Г-жа Литъл
Да, Джордж.

Джордж
Май не бръмчи спокойно за вкъщи. 

Г-жа Литъл
Кой е направил това?

Г-н Литъл
Подли дребни вандали. V
Сноубел
Противен сокол! В този миг се заклевам да отмъстя! Ако Фолкън беше сега тук, щях да го гризна за гърлото и да му надера лицето!

Маргало
Сноубел, той се връща!

Сноубел
Моля те, пощади ме! Убий птичката, не мен! Той ще ме изяде!
Фолкън
Я гледай ти. Канарчето излязло от клетката! Браво, Маргало! Довела си приятел за вечеря. Жалко, че не обичам консерви.

Маргало
Сноубел, излез оттам!

Сноубел
Не мога! Заклещих се! Дебел съм!

Маргало
Недей, Фолкън! Иначе…

Сноубел
Какво? Какво ще прави?

Фолкън
Иначе какво?

Маргало
Иначе ще изгубиш… това!

Фолкън
Остави пръстена!

Маргало
Няма да ти бъда повече покорен слуга! Напускам те, Фолкън! Завинаги!

Фолкън
И каква си мислиш, че ще бъдеш без мен?

Маргало
Свободна.

Фолкън
Фатална грешка. Ще се върна за теб, страхопъзльо!
Сноубел
Не бързай! V
Маргало
Стюарт, ти си жив!

Стюарт
Засега.

Маргало
Къде намери самолета?

Стюарт
От сметището.

Маргало
Май много питам.

Г-жа Литъл
Фредерик, дано не сме закъснели.

Г-н Литъл
Отваряйте си очите. Може да е наоколо.

Сноубел
Внимателно. Стъпка по стъпка. Точно така. Ще успея. Да. V Жив съм! Жив съм! Стюарт, това ти ли си? Вземи ме! Ами сега какво ще правя? Как ще сляза долу? 
Г-н Литъл
Това е сградата. Завийте тук.

Шофьор
Няма проблем.

Джордж
Вижте! Стюарт!

Г-жа Литъл
Спрете колата!

Г-н Литъл
Стюарт!

Г-жа Литъл
Стюарт!

Джордж
Вижте каква птица! По-голяма е от мен!

Г-н Литъл
Трябва да го спасим! Хайде!

Сноубел
Ох, това са нашите! Спасен съм! Почакайте, аз съм!

Г-н Литъл
След летящата мишка!

Шофьор
Да, веднага.

Сноубел
Привет тук, привет там! V
Джордж
Ето го! V
Стюарт
Ако се измъкнем живи, ще се отдам на рисуване и танци.

Шофьор
Махнете се бе, хора! Бъзро! 
Маргало
Наближава ни! V
Шофьор
Ох, леле мале!

Г-н Литъл
Не гаси колата!
Шофьор
Добре, няма проблем.

Г-жа Литъл
Стюарт! Стюарт!

Г-н Литъл
Той не те чува.

Стюарт
Май че му избягахме.

Фолкън
Нагоре ли?

Г-жа Литъл
Фредерик, какво ще правим?

Фолкън
Всяка жаба трябва да си знае гьола!

Маргало
Стюарт, дръпни лоста!

Стюарт
Не мога! Заяде!

Маргало
Дръпни по-силно!

Стюарт
Маргало, скачай! Спасявай се!

Маргало
Не, Стюарт, ако загинем, ще сме заедно.

Джордж
Стюарт!

Г-жа Литъл
Стюарт!

Г-н Литъл
Стюарт! Дай нагоре!

Джордж
Нагоре, Стюарт!

Г-жа Литъл
Стюарт, дърпай силно!

Фолкън
Трябваше да си стоиш на топло в дупката, мишленце!
Маргало
Стюарт, не можем да му избягаме.

Стюарт
Тогава ще се бия с него.

Маргало
Опасно е. Няма да ти позволя.

Стюарт
Нямам друг избор. После ще се върна при теб.

Маргало
Но как така? Стюарт! Не го прави!

Фолкън
Купонът свърши, жертво!

Г-жа Литъл
Какво прави соколът?

Джордж
Ще се сблъскат!

Г-н Литъл
Старт, завий! Бягай!

Стюарт
Сбогом, малоумнико! V Не!

Маргало
Хванах те! V
Монти
Нищо свястно за ядене в този град! … Благодарско!

Г-жа Литъл
Стюарт!

Г-н Литъл
(прек.) Стюарт! Стюарт, добре ли си?

Стюарт
Вече да. Маргало ме спаси!

Маргало
Спасихме се взаимно.

Г-н Литъл
Как можа да рискуваш така?

Г-жа Литъл
Щях да получа удар от страх!

Стюарт
Извинявай, мамо.

Г-жа Стюарт
Избяга от вкъщи и после накара Джордж да ни лъже!

Стюарт
Знам.

Г-жа Литъл
Защо тогава се гордея с теб?

Маргало
Госпожо Литъл, това тук е ваше.
Г-жа Литъл
Ха! Пръстенът ми!

Маргало
Да, аз го взех.

Стюарт
И ти го връща здрав.

Г-жа Литъл
По-важното е, че вие сте живи и здрави.

Стюарт
Сноубел! Ти си тук!

Маргало
Слава Богу, че си жив!

Джордж
Сноубел, къде се изгуби? Да знаеш какво преживяха Стюарт и Маргало! 

Г-н Литъл
Сноубел, да беше видял само колко смели са те двамата! Да си тръгваме.

Сноубел
А мен питате ли? Да не би да съм стоял с ръце на кръста? Това на нищо не прилича! Няма да мръдна оттук! Ами да! Няма да ме видите повече!

Г-жа Литъл
Сноу, у дома те чака вкусна рибка.

Сноубел
Рибка ли? Големи сладури сте! Чакайте! Чакайте, идвам! V
Стюарт
Хм, тези птици вероятно отлитат на юг.
Маргало
Вероятно.

Стюарт
Винаги си мечтала да отлетиш, нали? Но Фолкън не те е пускал.

Маргало
Всяка година гледах как другите отлитат. Свободните и волни птици.

Стюарт
Вече си свободна.

Маргало
Но… ще съм далеч от теб.

Стюарт
Нищо няма да се промени. V
Маргало
Е…

Г-н Литъл
Знаеш ли как да стигнеш? Ще ти дадем карта.

Г-жа Литъл
И не само. Парички също.

Г-н Литъл
Знаем едно място в Южна Каролина, където правят най-вкусния орехов пай. 

Маргало
Аз съм птичка. Инстинктът ме води.
Г-жа Литъл
Отдавна си чакала този миг.

Маргало
Откакто се помня. Обаче…

Г-жа Литъл
Обаче какво, миличка?

Маргало
Ами вече не е само на думи, а самата реалност.

Джордж
Страх ли те е?

Маргало
Като малка песъчинка съм в този голям свят.

Стюарт
Веднъж някой ми каза, че си толкова голям, колкото се чувстваш. Просто разпери криле и се понеси.

Маргало
Ще ми липсваш, Стюарт.

Стюарт
Ти също ще ми липсваш.

Маргало
Ще ми липсвате всички. Ти също, Сноубел.

Сноубел
Сълзите ми напират!
Маргало
Привет тук, привет там!

Семейство Литъл
Бъди смел, бъди голям!
Г-н Литъл
Стюарт.

Стюарт
Да, тате?

Г-н Литъл
Кой е лъчът светлина този път?

Стюарт
Че тя ще се върне напролет.

Марта
Чао-чао, птиче.

Г-жа Литъл
Чухте ли я?

Г-н Литъл
Невероятно! Първите й думи! Тя проговори! 
Г-жа Литъл
Наистина!
Джордж
Знаех аз, че може.

Сноубел
Нищо особено. Ще се впечатля чак когато се научи да скача като мен.

